**קסאנה** (באנגלית: **Kasane**), היא עיירה בבוטסואנה, הקרובה למפגש הגבולות של ארבע ממדינות אפריקה: בוטסואנה, נמיביה, זמביה וזימבבואה. מפגש הגבולות מוכר בשם "ארבע הפינות של אפריקה" הוא נמצא בפינה הצפונית הרחוקה ביותר של בוטסואנה, שם העיירה משמשת כמרכז המנהלי של מחוז צ'ובה (אנ'). אוכלוסיית קסאנה מנתה 9,250 תושבים במפקד האוכלוסין של שנת 2022. 

קסאנה הייתה מקום הנישואים המחודשים של אליזבת טיילור לריצ'רד ברטון, ב-1975. העיירה משמשת גם ככניסה הצפונית לפארק הלאומי צ'ובה, שהוא השלישי בגודלו מבין הפרקים הלאומיים בבוטסואנה, מאידך העשיר ביותר בבעלי חיים וצומח. בפארק הלאומי צ'ובה נמצאת אוכלוסיית הפילים הגדולה ביותר באפריקה.

תחבורה וגבולות
--------------

מפגש הגבולות בין 4 המדינות בצפון מחוז צ'ובה. המדינות הן: בוטסואנה, נמיביה, זמביה, וזימבבואה.
העיירה שוכנת על הגדה הדרומית של הנהר צ'ובה (אנ') בנקודת המפגש עם הנהר קוונדו (אנ'). רוחב נהר צ'ובה באזור העיירה הוא 200–300 מטרים והוא מהווה את הגבול בין בוטסואנה ונמיביה בצמוד לרצועת קפריבי שבנמיביה. האי אימפלילה הנמצא בנהר ושייך לנמיביה שוכן מול העיירה ליד הגדה הצפונית של הנהר. מול האי נמצא מעבר הגבול לנמיביה וניתן לחצות את הנהר לנמיביה, במעבורת נוסעים. כ-5 קילומטרים ממזרח לעיירה נמצא הכפר קזונגולה, שבו נפגשים הנהרות צ'ובה והנהר זמבזי. במפגש הנהרות הזה במרחק 1.6 קילומטר ליד הכפר קזונגולה נמצא מערב הגבול בין בוטסואנה וזמביה. המעבר עצמו נמצא על גשר קזונגולה (אנ') המתחבר לעיירה לקזונגולה (אנ') שבזמביה הנמצאת בגדה הצפונית של הנהר זמבזי. בסמוך לגשר בגדה הדרומית שבבוטסואנה נמצא מעבר גבול שני המשרת את המעבר לזימבבואה. ממעבר גבול זה ניתן להגיע למפלי ויקטוריה הנמצאים במרחק 70 קילומטרים לכיוון מזרח ממעבר הגבול.

קסאנה נמצאת בקצה הצפוני של הכביש המהיר (כביש אספלט) פרנסיסטאון - גאבורון שהוא עורק תנועה אזורי בין דרום ומרכז אפריקה. במיוחד למשאיות כבדות המוגבלות בגלל מגבלות משקל לעבור על גשר מפלי ויקטוריה. מקסאנה יוצא גם כביש מפותח לכיוון מערב עד לגבול נמיביה. במרחק 51 קילומטרים ממעבר הגבול, בנמיביה, נמצאת העיירה נגומה .

העיירה קסאנה נמצאת בגבול הצפון-מזרחי של הפארק הלאומי צ'ובה (אנ') וצמתי הכבישים העוברים דרכה הופכים אותה לנקודת גישה פופולרית לתיירים בדרכם לפארק, כמו גם עבור אלה הכוללים במסלול שלהם את דלתת אוקאונגו, רצועת קפריבי ומפלי ויקטוריה .

העיר מונגשת גם על ידי נמל התעופה קסאנה (אנ').

דמוגרפיה
--------

בקסאנה יש מספר קבוצות אתניות שהגיעו לאזור תוך כדי חיפוש אחר תעסוקה.

| שנה | גודל  האוכלוסייה |
| --- | --- |
| 1975 | 1,210 |
| 1990 | 5,948 |
| 2000 | 8,999 |
| 2015 | 11,727 |
| 2022 | 9,250 |

שירותים ומקומות חברתיים
-----------------------

בקסאנה יש מספר אתרי קמפינג ובתי הארחה (לודג'ים - מקומות לינה המכוונים לעסקי הספארי). הלודג'ים הללו מציעים טיולי יום אל הפארק הלאומי צ'ובה, מפלי ויקטוריה ושייט בסירות על נהר צ'ובה.  בנוסף נמצאים בקסאנה מספר בנקים המעניקים שירותי בנק וכספומט.

אקלים
-----

האקלים בקסאנה הוא סוב-טרופי, המתמתן עם העלייה בגובה. העיירה ממוקמת על רמה משורית בגובה 970 מטרים. העונה החמה והגשומה נמשכת מנובמבר עד מרץ והעונה היבשה ארוכה מאפריל עד אוקטובר, שבתוכה ישנה תקופה קרירה ממאי עד אוגוסט. בחודשים ממאי עד אוגוסט, בלילות הטמפרטורה יכולה לרדת עד לנקודת הקיפאון. במהלך היום חם מאוד כל השנה, אבל בעיקר מספטמבר עד נובמבר, כלומר לפני העונה הגשומה .

| **אקלים בקסאנה  בממוצע בין השנים 1991–2020** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | 30.8 | 30.6 | 30.7 | 30.4 | 28.5 | 26.4 | 26.2 | 29.8 | 33.6 | 35.5 | 33.6 | 31.4 | 30.6 |
| טמפרטורה יומית מזערית ממוצעת (C°) | 19.7 | 19.4 | 18.8 | 15.9 | 12.1 | 9.3 | 8.7 | 11.6 | 16.2 | 19.8 | 20.3 | 20.1 | 16 |
| משקעים ממוצעים (מ"מ) | 160 | 135 | 80 | 15 | 1 | 1 | 0 | 0 | 0 | 20 | 65 | 150 | 625 |
| מקור:  |

גלריה
-----

* לודג' Safari Lodge בעיירה קסאנהלודג' Safari Lodge בעיירה קסאנה
* מרכז העיר קסאנהמרכז העיר קסאנה
* רחוב בקסאנהרחוב בקסאנה
* כביש אספלט בקסאנהכביש אספלט בקסאנה

ראו גם
------

* בוטסואנה
* גאוגרפיה של בוטסואנה
* פרנסיסטאון

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קסאנה** |
| ויקימסע מדריך למטייל בוויקימסע: **קסאנה** |
| ויקישיתוף תמונות ומדיה בוויקישיתוף: **קסאנה** |

* A Walk Around Kasane Botswana 🇧🇼, סרטון בערוץ "Ralph Vinnie", באתר יוטיוב (אורך: 07:34)
* אודות קסאנה באתר namibweb.com (באנגלית)
* Kasane – the place where four countries meet… - Signature Safaris, Signature Safaris, ‏1 במרץ 2019

הערות שוליים
------------

1. ↑  אוכלוסייה בעיירה לפי אתר worldpopulationreview.com
2. 1 2  אוכלוסייה לפי אתר city-facts.com
3. ↑  Population of Cities in Botswana (2022), worldpopulationreview.com
4. ↑  "2011 POPULATION AND HOUSING CENSUS" (PDF). 2011.`{{cite web}}`: תחזוקה - ציטוט: url-status (link)
5. ↑  Chris McIntyre (2010). *Botswana*. Bradt Travel Guides. pp. 193-193. ISBN 978-1-84162-308-5.
6. ↑  Central Statistics Office (2009). *Chobe District Population & Development Profile*. Government Printers. pp. 1–2.
7. ↑  "Kasane Lodges". אורכב מ-המקור ב-2011-09-27. נבדק ב-2020-02-14.
8. ↑  Kasane climate: weather by month, temperature, precipitation, when to go, www.climatestotravel.com
9. ↑  אקלים בקסאנה לפי אתר climatestotravel

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567506205171
* GND: 4444045-5
* LCCN: n90681036
* VIAF: 156069734
* WorldCat (עם VIAF): 156069734

 |